Des de la Font del Bisbe: d’agost 2016\nUna hora i mitja de discurs: mitja hora per a proposar-se com a únic candidat possible; mitja més de programa i tal; i mitja –sí, mitja hora- de defensa de la unitat d’Espanya davant de l’independentisme català. Un terç dels discurs! Aplaudiments sincopats dels seus cada cinc-deu minuts, discrets, que han esdevingut entusiastes quan ha dit allò que “España” és la nació més antiga d’Europa...des de la Constitució de Cadis de 1812!\nAquesta defensa de la “Unidad”, impostada, a voltes passada de voltes, deixava entreveure un relat, com si el seu objectiu fos fer una OPA a Ciudadanos. “Para español yo, el que mas”. I d’aquesta Espanya “carpetovetónica”, malauradament te raó. I, el més fumut és que tot estar en minoria a l’hemicicle, no hi ha una alternativa que trenqui amb aquest parany d’unitat o res! Que defugi el criminalitzar que una nació com Catalunya pugui decidir democràticament el seu lligam o no amb Espanya.\nAcí rau la força del seu discurs i el fet que pugui ensenyar la cabellera de Ciudadanos com un trofeu, davant d’un PSOE que va pactar amb ells un programa semblant. Sense tanta pebre anticatalana, però sense proposar una alternativa clarament diferent. Si el fonament d’Espanya és la constitució de 1812, la de “los espanyoles de ambos hemisferios”, el resultat ha estat 19 països independents, si comptem Filipines. Catalunya amb la ignorància i la prepotència d’aquets discurs pot arribar a ser el vintè.\nVeurem demà el que diuen els portaveus. El nostre, Joan Tardà, no us decebrà. Des de les posicions d’esquerra que compartim un grup tant plural com el nostre, des d’una visó fraternal amb els pobles d’Espanya, deixarà clar que front al model autoritari que ens proposen nosaltres lliure i pacíficament seguirem la via democràtica. I res ni ningú, ens desviarà d’aquets camí.\nEtiquetes de comentaris: independència, investidura, Rajoy, unitat\nL’escenificació del pacte d’ahir es posava en marxa amb una barreja de l’estètica dels seus protagonistes, del meritori i del veterà, dos cares diferents d’una mateixa moneda. Formalitat per donar transcendència a un contingut intranscendent del que curiosament l’únic que s’entén és que a Catalunya ni aigua, fins que no es penedeixi del mal camí portat fins ara i accepti la penitència oportuna. Vella guàrdia nacional-catòlica i nova guàrdia riberiana. Els que donaven “mestissatge”, segons Pedro Sánchez, ara tornen a casa per Nadal.\nTant de soroll per a no res? Evidentment no son pas babaus i saben que 169/170 no sumen prou, aleshores per que tant “sarau”? Bé, de moment aïllen al PSOE furtant-li el seu aliat formal i de pas deixant en ridícul l’alternativa que proposaven fins fa ben poc. En aqueta lluita d’egos no es pas una victòria petita. A més, poca sortida li donen al PSOE sense desdir-se del que ha dit. O es desdiu i s’absté, permetent a Rajoy se president, o es desdiu i accepta un govern d’esquerres que proposi un referèndum per a Catalunya.\nSi el PSOE no fa una cosa ni l’altre, eleccions per nadal, reforçant al PP, que de lluny guanyarà de nou les eleccions a Espanya. Podemos, mentre, criticarà a uns i altres i esperarà temps millors, si es que arriben mai! I qui dies passa anys empeny. S’ha desaprofitat un moment de crisi del sistema. Envellit i corrupte, continuarà ranquejant, perquè aquest s’ha basat en la desconfiança entre les comunitats autònomes, la desigualtat entre elles i la dependència de l’estat central, el gran distribuïdor...Catalunya ha demostrat que aquest model es insostenible i ens hem negat a mantenir-lo.\nDe dimarts a divendres el Congrés escenificarà una no-nata investidura i fent la viu, viu, Rajoy continuarà amb el seu govern en funcions, què n'és de feliç! Qui no vulgui veure que, avui per avui, el canvi solament és possible a Catalunya és perquè aquest li fa por o prefereix fer també que el temps, el temps Rajoy, li permeti continuar en la indecisió permanent.\nEtiquetes de comentaris: Catalunya, Espanya, irrellevant, pacte\nProbablement mai tantes promeses electorals dels que volien reformar Espanya han restat tant caduques en tant poc temps. L’exemple més punyent és l’astracanada de Ciudadanos amb el seu pacte que es va retallant a conveniència del PP, com aquell contracte que esquinçava Groucho Marx a l’inoblidable "una nit a l’Òpera". I l’altre, Podemos, que desaparegut des de la nit electoral solament ha ressuscitat per repartir-se amb Ciudadanos el escons abandonats per l’antiga CiU. Poca cosa lluitar per quatre cadires quan fa poc es volia assaltar el cel...quines coses hem de veure aquests dies a Madrid!\nHan perdut la mínima vergonya que se’ls hi suposava –em direu que pot ser jo suposava massa-, però es que cada dia ens acostem més a fer unes terceres eleccions en un any. I no es que prefereixi que governi Rajoy, de cap manera, però la passivitat de les esquerres espanyoles em posa dels nervis. Es miren de reüll i fan veure que no va amb ells. Més preocupats per a que l'altre sembli pitjor que un mateix, sense copsar que al final l’elector haurà de cercar la diferència amb un peu de rei.\nSense satisfacció a les demandes catalanes no hi ha alternativa d’esquerres, sense dret a decidir no hi ha construcció d’una alternativa democràtica. Suposo que per això, com a presoners d’un complex de culpa freudià, ens volen invisibles ja que no ens poden fer fora. No entendre la realitat es la millor manera de no transformar-la. I així van alguns de revolucionaris de saló, perduts entre els escons de l’hemicicle.\nNosaltres mantenim la ma estesa, referèndum vinculant en un any i contribuirem a fer fora a Rajoy, dos per un, però soc escèptic de que tinguem resposta. Preferiran retallar la tercera campanya per a no coincidir amb nadal, sense entendre que el problema no es la data, son ells!\nEtiquetes de comentaris: eleccions, escons, hemicicle, pacte\nLes coincidències formen part de la vida, però també de la mort, una de tràgica ha fet que dos homes de trajectòries diferents però compromesos amb el seu entorn ens hagin deixat el mateix dia. Algú em pot dir que la mort a provecta edat és llei de vida, d’acord, però cada dia de més de determinades persones es un regal per a tots els altres. Jordi Carbonell i Narcís Jordi Aragó han estat d'aquesta mena de persones, un ens ha ensenyat a estimar la nostra ciutat i conèixer-la, l’altre tot un país, tota una nació, que la volem complerta.\nQuant tens 18 anys tot està per fer i tot ho creus possible, i més si el que vivies era una trista, grisa i criminal dictadura. Recordo a Jordi Carbonell i la seva dona, al monestir de Sant Cugat, aleshores facultat de Filosofia i Lletres, fent-nos classe de català a la universitat. La UAB fou la primera en fer-ho amb en Franco encara viu. Companys i companyes com Antoni Puigvert, Montse Hosta o Anna Pagans. Quines classes! - llengua, agitació i propaganda- apreníem i desitjàvem aprendre més per a transformar un país i normalitzar la nostra llengua.\nAmb vint anys, com estudiant de col·legi Universitari de Girona, a la casa de cultura, una primera trobada amb en Narcís Jordi Aragó, director aleshores de Presència, parlant de l’obra col·lectiva de la que fou inspirador i coautor, “Girona Grisa i negre”. Trobades que et marquen i et fan estimar una ciutat on no has nascut però la fas teva per sempre.\nArribes doncs a una edat on els teus referents van desapareixent, aleshores te’n adones de la importància dels records i de la memòria escrita. Escriu, escriu, em deia un altre gran referent estimat, Antoni Gutiérrez Diaz. Més tard que aviat li he fet cas. Matèria i memòria, possiblement l’escriptura lliga els dos conceptes i permet que més enllà de la vida, efímera, es mantingui present el que persones generoses ena han deixat.\nEtiquetes de comentaris: escriure, recordar, viure\nUns dies apartat de la política, posant una certa distància en quilòmetres i l’ajuda inestimable de desconnectar les dades del mòbil, m’han permès descansar, no parant, amunt i avall. Soc conscient del valor de les coses i sobretot de les coses que no tenen preu. Privilegis de l’edat i de l’educació al llarg de la vida. Torno a escriure en el bloc...uns quants dies de silenci, dotze, no arriben a ser gaires.\nI la política? A Espanya sense novetat. El bipartidisme imperfecte del 78 en crisi no permet marge que no sigui la subordinació d’un partit a l’altre, i abans eleccions que cedir ni un pam, ni menys si es a canvi del coll. Ciudadanos , fa de comodí, però es irrellevant si no es suma el PSOE i aquests no creu en sacrificis humans. Bé, el rellotge començarà a funcionar el 30 d’agost i si no hi ha canvis a Euskadi el 25 de setembre, on el PNB necessiti un xic de peix al cove, tindrem eleccions el dia de nadal.\nI a Catalunya anar-hi anant, a casa nostra a l’espera de la moció de confiança toca preparar la mobilització. Ja soc inscrit a l’Eix Salt en el tram 21. Mobilització popular i govern aquesta és la gran diferència entre un i altre context polític. Es cert que podríem ser més dels que som, però la política espanyola te efectes colaterals en els que podien ser els nostres aliats i dubten.\nNo me’n puc estar de veure amb preocupació un agreujament de la desconfiança amb la política i els polítics. L’error, al meu parer, continua essent el pensar que la política la fan els polítics i fonamentalment a les institucions. Sense mobilitzacions, sense la gent polititzada i crítica, la política com a joc dels disbarats, que tant bé es fa a Madrid, tornarà a imposar-se. No ens ho podem permetre!\nEtiquetes de comentaris: Font, mobilitzacions, política\nLa font del Bisbe deixarà de rajar uns dies -posaré un tap- els que m’agafo de vacances amb la família, a la que no vull atabalar –ja ho faig prou habitualment al llarg de l’any- amb comentaris i opinions que formen el pòsit amb el que redacto després el que llegiu. No penso destinar ni un segon a res que no sia compartir els bon moments plàcids de la vida i si en Rajoy no ho impedeix-coneixent el personatge, poc que hi ha perill- d’ací uns dies soc de nou amb vosaltres.\nSegons les dades que apareixen en el bloc porto 1330 entrades i 248.547 visualitzacions, tenen el mèrit que tenen, especialment valoro les persones que fa temps que em segueixen i em fan comentaris quan me’ls trobo pel carrer. També aquells que recentment si han atansat cercant una opinió personal en un marc de responsabilitat col·lectiva. D’anàlisi, on els dubtes son, pot ser, més importants que les certeses.\nMirar-los retrospectivament son un bon termòmetre de la meva evolució personal i política en aquests sis anys que porto escrivint en el Bloc. M’havia resistit a escriure’l, ara amb el temps penso que va ser una molt bona idea. Des d’ací una abraçada als que em van aconsellar des de l’amistat i la sabiesa.\nEns esperen temps incerts però també plens d’esperances, els que creiem en la necessitat d’un profund canvi social i ens hem vist obligats al lent i contradictori camí de reformes que costaven molt de fer i en canvi han estat fàcils de desfer, veiem esperançats un moment revolucionari, amb totes les dificultats i incerteses, però una oportunitat que no es presenta gairebé mai. Quan torni, parlarem d’això i de moltes més coses. Fins aviat!\nEtiquetes de comentaris: font del bisbe, Rajoy, vacances\nTinc memòria, ara bé, no se si al tenir ja uns anys, la podria qualificar d’històrica, no ho crec. Pot ser que més que meva, la memòria del que he viscut jo, és el resultat, el pòsit, del que la meva relació amb altres persones m’ha deixat i possiblement el que he fet, també formi part de la memòria d’altri. Recordo els 11 de setembre clandestins, costat a costat amb gent no nascuda a Catalunya que em donava exemple de valor i fermesa. Recordo gent llegint Treball amb dificultat i defensant que es parlés en català a les assemblees enfrontant-se als que deien que el català era de burgesos, recordo un temps en que sabíem qui era el nostre enemic principal. El que ens perseguia cruelment, els que tenien carrers i monuments a tot arreu, els beneficiats a la transició per una amnistia que fou, de fet, una ignominiosa llei de punt final, encara vigent.\nHi ha a més de la meva memòria, la memòria col·lectiva, la veritable memòria històrica. La que els negacionistes ens han volgut fer oblidar. No ens confonguem, els negacionistes que han volgut convertir l’11 de de setembre en un problema dinàstic son, fins ara, majoritàriament, els que creuen que el franquisme fou un regim autoritari i ni de lluny el feixisme més longeu a Europa. Els que no consideren Catalunya una nació i que quan parlen de la nació espanyola el que volen dir és imperi, enyoren aquell que, segons ells, governava en ambdós hemisferis.\nHi ha una part de l’esquerra que juga ara a separar-se del comú sobiranista perquè majoritàriament ha evolucionat cap a l’independentisme? Si és així no es nou, el PSC, ja fa temps que va entrar en aquesta via i va acabar brindant amb cava l’aniversari de la “Constitución” amb el PP i Ciudadanos! Però, conec prou gent entre els Comuns per a pensar que no permetran un involució d’aquesta mena. Això espero.\nEs cert que el resultat de les eleccions espanyoles ha estat decebedor, es possible que el miratge d’unes eleccions anticipades a Catalunya puguin fer pensar que l’eix esquerra-dreta pot imposar-se, però si és així, no se’n adonen que el marc autonòmic es mort! De nou l’11 de setembre serà el marc d’una mobilització massiva i tot fa pensar que la moció de confiança es guanyarà al setembre. Aleshores arremanguem-nos tots en el procés constituent de la República, fem possible el vell somni dels que ens donaren exemple en els pitjors moments.\nNo cauré en provocacions dels hipoventilats d’un signe o altre, crec fermament que el que estem fent i el que encara resta per fer és tant important que les mesquineses esdevenen fum. Ací i ara, tots i totes, estem convocats. Lamentaré molt qui s’autoexclogui, però el que cal fer, es farà!\nEtiquetes de comentaris: històrica, Mermòria, personal\nLa resposta catalana: fermesa i complir el mandat electoral.\nQuan els esdeveniments es desencadenen, cap pla, per ben dissenyat que estigui, es manté inalterable. Aquesta afirmació ens la corrobora la història un cop i un altre, però ens entestem a pensar que un bon pla ha de ser forçosament garantia d’èxit. I exigim, sovint, que ens expliquin fil per randa el camí a seguir. El nostre procés d’autodeterminació està sotmès a aquests desitjos i exigències i sovint els que exigeixen la perfecció, de fet cerquen una excusa per a no definir-se.\nEns ha de preocupar que la fulla de ruta sigui canviant? De fet, el que em preocuparia es que no ho fos. Si tota acció genera reacció, te lògica que les noves accions hagin de modificar- se com a resultat de l’anterior. L’experiència ens orienta però no pot determinar res. Aquesta lluita dislèctica de contraris és el que ens fa avançar i el que explica les profundes modificacions del moviments catalanista els darrers sis anys.\nQuè no ha de canviar? La determinació en concloure el procés. L'aprovació de les tres lleis de desconnexió. La fermesa en aguantar les dificultats i la capacitat de guanyar raons per enfortir la decisió dels amics i trencar el convenciment de l’adversari. L’adopció d’un instrument o altre, RUI, DUI...dependrà de la correlació de forces en el camp propi i en el de l’adversari, en el moment concret que calgui prendre la decisió.\nL’estat ha se saber que qualsevol agressió tindrà la virtut d’enfortir-nos. Això dependrà de la capacitat integradora d’un moviment plural i heterogeni que ha de defugir qualsevol mena de sectarisme que faciliti agrupar quan més gent millor en la construcció de la República catalana. La nostra força és la nostra diversitat i la nostra fermesa es el ciment que l’uneix. D’ací la importància de que els electes siguem exemple d’una i altre.\nEtiquetes de comentaris: Diversitat, fermesa, república


Eleccions municipals 2019 | Ajuntament de Barcelona\nConsultes o modificacions del cens electoral\nAcompanyament al col·legi\nCessió de cadires\nConsulteu el vostre col·legi electoral\nData límit d’exposició de les llistes del cens electoral\n10 Maig00:00 h\nData límit de sol·licitud del vot per correu\nVoleu saber quines són les candidatures?\nComposició actual de l’Ajuntament de Barcelona\nI si he perdut la targeta censal?\nPodeu votar, ja que no cal portar-la per votar.\nPuc votar si tinc el DNI, el passaport o el permís de conduir caducats?\nAdreceu-vos a una oficina de correus i feu-ne la sol·licitud. Teniu de termini fins al dia 16 de maig de 2019.\nSi necessito transport adaptat, com ho puc demanar?\nEl servei de transport adaptat de la Creu Roja es dirigeix a persones amb problemes de mobilitat importants que necessiten un servei de transport adaptat “porta a porta” de carrer, és a dir, de la porta del carrer del domicili a la porta del carrer del col·legi electoral. Aquest servei no inclou la baixada d’escales, és un acompanyament.\nNo és un servei d’ambulàncies, per tant, no s’atenen sol·licituds de persones amb problemes de salut greus o de persones amb dificultat per accedir al domicili. En aquests casos cal adreçar-se al metge de capçalera per demanar un transport amb ambulància secundari.\nAquest servei es pot sol·licitar per telèfon al 933 006 565 demanant pel Servei d’Informació de Creu Roja Catalunya. Cal fer la sol·licitud abans de les 15.00 hores del dia 17 de maig de 2019.\nEl servei es confirmarà per telèfon a la persona que l’hagi sol·licitat, abans del dia 25 de maig.\nÉs molt important fer la petició en el termini establert. No es podran atendre les demandes rebudes fora d’aquest termini.\nCom es pot demanar un servei d’acompanyament el dia de les eleccions\nPoden sol·licitar el servei d'acompanyament al col·legi electoral amb voluntaris de la Creu Roja les persones amb dificultats de mobilitat, però que es poden desplaçar fins al col·legi electoral si van acompanyades d'una altra persona. Cal tenir en compte que aquest servei no inclou la baixada d’escales a pes, ja que és un acompanyament.


Miniueca » Les tasques domèstiques\nAquell dia, quan tothom va haver marxat, els seus pares es van posar a escombrar, i en Lluc, amb la seva escombra nova va seguir l’exemple. Hi havia molta porqueria: trossos de pastís de xocolata esmicolat que s’enganxaven al terra i a l’escombra, serpentines embolicades, fang de les sabates perquè havia sigut un dia molt plujós, alguna piloteta d’aquelles que boten molt que li havia regalat la Sílvia, i moltes altres coses interessants. Estava molt concentrat posant la brossa a la pala i portant-la a les escombraries, quan va sentir la veu del pare, tallant:\n– Lluc, què fas? Deixa això que ho estàs escampant encara més i prou feina tenim!\nEn Lluc se’l va mirar perplex. No li havien regalat el conjunt de neteja perquè pogués ajudar-los? Va insistir intentant fer-ho encara millor, donant cops d’escombra enèrgics amunt i avall com el pare.\n– Què t’he dit, Lluc, no veus que ets massa petit? Mira com ho estàs deixant tot – va tornar a dir el pare, amb un to de veu més sever.\nEn Lluc es va aferrar amb força a l’escombra; no tenia cap intenció d’abandonar la seva tasca. Aleshores el pare se li va apropar amb quatre passes d’elefant i li va estirar l’escombra de les mans. Es va sentir un gemec agut, tallant, ensordidor. Era el seu crit de ràbia.\nUns minuts més tard va tenir una bona idea.\nVa anar a buscar la fregona i la galleda del conjunt de neteja. Li va costar una mica agafar les dues coses a l’hora perquè només tenia dues mans, però quan ho va tenir ben agafat, va anar directe a la cuina a buscar la mare.\n– Abla, abla, abla – va demanar-li, impacient.\nLa seva mare el va mirar uns segons amb cara de no entendre res, amb aquella mirada que mira però no veu.\n– Abla, abla – va insistir en Lluc.\nDe cop i volta es van il·luminar els ulls de la mare. Es va eixugar les mans amb un drap i li va donar un got ple d’aigua. Però en Lluc no volia un got, i com que no tenia cap mà disponible, li va donar un cop de barbeta al que li oferia la mare.\n– Què fas? No veus que quasi la llences?\n– Abla, abla, qui, qui, qui – va insistir en Lluc aixecant la galleda per mostrar-li a la mare.\n– Ah, vols aigua per fregar! No carinyo, ara no pot ser, que deixaries el terra tot mullat – va sentenciar la mare tornant-se a girar per seguir fregant plats.\nPer segona vegada aquella tarda es va quedar molt desorientat. L’objectiu de fregar no era precisament mullar el terra? Per què li havien regalat un conjunt de neteja si no el podia fer servir?\nPerò no era dels que es donava per vençut. Els seus pares semblaven molt atrafegats i necessitaven la seva ajuda. Va marxar amb noves idees al cap.\nDesprés d’una estona, va sentir com la mare sortia de la cuina i preguntava:\n– Has vist en Lluc?\n– No, em pensava que estava amb tu – va dir el pare.\nAleshores va sentir els seus passos pel passadís, els quatre peus dels pares caminant com una tropa d’elefants, foradant el terra, cada vegada més accelerats. Va sentir com obrien una, dues i tres portes. I finalment, va veure com s’obria la porta del lavabo.\nLa mare va fer un crit.\nEl pare va córrer cap a ell i el va aixecar de terra d’una revolada, fent-li caure la fregona de les mans.\n– Però com se t’acut? – van cridar-li els dos a l’hora.\nSemblaven molt enfadats, però inesperadament, es va mirar l’un a l’altre i es van posar a riure com bojos. En Lluc se’ls va mirar amb curiositat i després va imitar les seves rialles descontrolades.\nAl cap i a la fi, la idea de fer servir aigua del vàter per fregar tot el terra del lavabo no havia sigut tan dolenta. Sobretot el detall de treure’s les sabates per poder anar descalç pel terra moll, com feia la mare, segur que els havia deixat bocabadats.\n« La Tenda Roja El part musical »\nUn comentari a “Les tasques domèstiques”\nel 26 maig 2011 a 13:37 , Jon ha dit:\nCom en són de creatius els minius!\nLlàstima que moltes vegades tenim tendència a asfixiar la seva creativitat i a refrenar les seves iniciatives sense raons realment justificades, com els pares d’en Lluc.\n» Respon a Jon


Esteu aquí: Inici › Seguretat Ciutadana › Notícies › Notícies 2020 › Actuacions de la Guàrdia Urbana\nDues detencions per robatori\nDetingut per robatori amb violència\nLa Guàrdia Urbana ha detingut aquest dissabte un home de 18 anys, veí de Tarragona, com a presumpte autor d'un delicte de robatori amb violència.\nDissabte, a les 20 h, una patrulla de la Guàrdia Urbana va ser alertada d'un intent de robatori a un establiment comercial del carrer Alguer. L'individu sospitós portava una pistola amb què hauria amenaçat les persones que hi havia en aquell moment dins de la botiga i, fins i tot, hauria disparat dos trets.\nMinuts més tard, una altra dotació va localitzar al carrer Doctor Zamenhoff una persona que coincidia amb la descripció facilitada. Finalment la persona va ser detinguda a les 20.45 h al passatge de Ferrer i Duran. Els agents van corroborar, a través de les imatges de les càmeres de seguretat del comerç del carrer Alguer, que era el mateix individu que hauria intentat cometre el robatori. A la persona detinguda se li van confiscar una perruca i una pistola de fogueig.\nLa Guàrdia Urbana considera que és molt possible que la persona detinguda sigui la mateixa autora de diferents robatoris amb violència aquests dies al barri de Sant Pere i Sant Pau de la ciutat.\nDetingut per robatori amb força\nLa Guàrdia Urbana ha detingut un home de 19 anys, veí de Tarragona, com a presumpte autor d'un robatori amb força a l’interior d'habitatge.\nAquest diumenge a les 11.10 h el cos policial va ser alertat per uns veïns de la plaça de la Pedrera que una persona aliena a la finca es trobava al balcó d'un dels habitatges. Quan van arribar-hi els agents desplaçats, la persona va saltar pel balcó al carrer del Comerç, indret on un ciutadà va aconseguir retenir-lo. Un caporal de la Guàrdia Urbana que es trobava fora de servei es va identificar i es va fer càrrec de la situació fins a l'arribada dels agents de servei.


Andrassy Garden Apt in Center Budapest Hongria - Ofertes d'hotels amb els MILLORS DESCOMPTES EN LÍNIA Fer un comentari al lloc web\nAndrassy Garden Apt in CenterApartamentBajza tca 58., 06. Terézváros, Budapest, Hongria, 1062 - Veure al mapaExcepcional9,5Basada en12comentarisAndrassy Garden Apt in CenterVeure més fotosVeure més fotosVeure totes les 27 fotos\nBen situat a la els paisatges, compres, la cultura area de Budapest ciutat, Andrassy Garden Apt in Center us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Andrassy Garden Apt in Center ofereix un servei impecable i compleix amb totes les exigències dels més experimentats viatgers. Transport hotel/aeroport, servei de llançadora són només algunes de les comoditats que fan que Andrassy Garden Apt in Center sigui diferent dels altres hotels de la ciutat. A més, totes les habitacions ofereixen una gran varietat de comoditats com ara aire condicionat, calefacció, aparell de televisió LCD/pantalla de plasma, TV satèl•lit/cable, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Andrassy Garden Apt in Center és una elecció inteligents per a viatgers a Budapest, i ofereix una estada relaxant i sense molèsties.


Ribas i Salellas coincideixen que el sector cultural ha de definir el Modern - Diari de Girona\nRibas i Salellas coincideixen que el sector cultural ha de definir el Modern\ndaniel bonaventura girona 21.04.2017 | 11:00\nCarles Ribas, Jordi Oliveras, Judit Font i Lluc Salellas debaten sobre el futur del Modern de Girona. marc martí\nTot i tenir punts de partida contraposats, el regidor de Cultura de l'equip de govern de Girona, Carles Ribas, i el regidor a l'oposició de la CUP Lluc Salellas van trobar una zona de confluència ahir en un debat sobre el futur de l'antic cinema Modern de Girona, que passaria pel fet que sigui la gent del sector cultural la que defineixi quins serveis ha d'oferir i com es gestiona aquest equipament situal al cor de la Girona antiga.\nPerò Ribas i Sallellas arrenquen de posicions diferents. Ribas creu que el futur Modern ha de tenir una segona sala per al cinema Truffaut i un «tercer teatre» al Barri Vell, sumat als ja existents Teatre Municipal i auditori del Centre Cultural La Mercè.\nEl regidor del PDCat va admetre que no seria lògic que fossin els polítics des dels despatxos qui definissin les funcions i també la fórmula de gestió del futur equipament cultural, i es va mostrar en tot moment «obert a parlar-ne».\nRibas es va comprometre a «debatre sobre el model de gestió» i va posar com a exemple el cinema Truffaut, gestionat pel Col·lectiu de Crítics, i La Volta de Sant Narcís, gestionat per artistes, com a espais cedits per l'Ajuntament a l'autogestió.\nPer la seva part, la CUP sempre ha demanat la creació d'un ateneu popular a l'antic Modern. No obstant, Salellas va admetre ahir que, vist que l'equip de govern ja ha pres decisions sobre l'equipament, caldria que fos el sector cultural qui participés en la decisió del futur model de gestió, sense renunciar a l'objectiu de la creació d'un ateneu.\nSalellas vol evitar que siguin «les empreses que gestionen els festivals» que es fan a la ciutat de Girona les que acabin disposant i gestionant el futur Modern, i que la decisió sigui de base i busqui la implicació del sector cultural.\nAquesta és una de les conclusions de la taula rodona El Modern: projecte i model de gestió, celebrada ahir al centre La Mercè, convocada per la CUP.\nA més de les intervencions de Carles Ribas i Lluc Salellas, hi van participar Judit Font, especialitzada en gestió comunitària de projectes socioculturals, i Jordi Oliveras, animador cultural, coordinador d'Indigestió i de la revista Nativa.\nCom és sabut, l'equip de Govern té 750.000 euros del pressupost consignats a la recuperació de l'edifici de l'antic dinema Modern. A més, s'ha sol·licitat una ajuda PEC europea d'1,2 milions que, segons Ribas, al mes de maig se sabrà si ha estat concedida.\nAquesta ajuda està necessàriament vinculada a la creació, a la tercera planta de l'edifici, d'unes oficines i espais per a creadors, i també inclou les instal·lacions de la resta de l'equipament.\nUn cost de tres milions d'euros\nSegons el regidor de Cultura, la reforma integral del Modern tindrà un cost d'uns 3 milions i les úniques hipoteques que té el projecte, per decisió dels polítics, són la creació dels esmentats teatre i segona sala del Truffaut.\nLa resta del futur equipament i la fórmula de gestió és el que podria ser determinat per una taula sectorial del món de la cultura.\nRibas va aclarir que ara cal rehabilitar un edifici que fa vint anys que espera. «Aquest 2017 és l'any del Modern», va arribar a dir.\nEntre el públic hi havia l'exregidor de Cultura Joan Pluma, que va prendre la paraula per posar en dubte que calgui un tercer teatre al Barri Vell.\n«Tinc dubtes sobre si cal un tercer espai escènic. Jo no renunciaria a un espai on els creadors puguin exhibir les seves habilitats i alhora generar recursos», va declarar Pluma, «enemic de la polivalència», es va definir.


Hospitals en Isseroda - Directori - Llistat - Guia - Hospital - Weimar-land - Turingia - Alemanya - Hospitalsworldguide\nPàgina d'inici › Per país › Alemanya › Turingia › Weimar-land › Hospitals en isseroda\nHospitals en isseroda Weimar-land > Turingia > Alemanya\nPoseu-vos en contacte amb nosaltres si, si navegueu per aquest lloc web, noteu algun error en el registre d'un o més Hospitals en Isseroda. Mantenir el nivell de qualitat és un dels nostres valors, i sense que els nostres usuaris ens ajudin en això, seria bastant difícil que hàgim sabut fer-ho.\nSi vostè té un símptoma estrany o signar ara mateix que mai no ha tingut, pot ser l'alerta d'alguna malaltia. Trobeu a aquesta guia hospitalària de Alemanya, tots Hospitals en Isseroda que estan més propers a la vostra adreça.\nIsseroda és un poble que té 0 habitants. Si sou un altre, o si, per contra, heu vingut de viatge, i heu passat algun contratemps en què necessiteu atenció mèdica, Hospitalsworldguide us mostrarà tots els telèfons reals de la Hospitals en Isseroda.\nHospitals en Isseroda per categoria\nSi el vostre metge general li ha dirigit a un especialista que es troba en un dels hospitals públics Isseroda (Alemanya), aquí podeu saber tot sobre el vostre hospital. Trobareu el telèfon, correu electrònic, adreça i web\nEls hospitals que ofereixen tota la confiança als seus pacients poden prosperar i obtenir la confiança de totes les persones que vénen a ell o que coneixen altres persones sobre la seva forma de tenir cura de les persones. Si voleu trobar hospitals privats Isseroda (Alemanya) amb aquest nivell d'excel·lència, cerqueu-los aquí\nLlistat de hospitals pròxims a Isseroda\nKatholisches Krankenhaus St Johann Nepomuk Erfurt- (Situat a 9.36 km)\nUniversitätsklinikum Jena Klinikum der Friedrich Schiller Universität- (Situat a 25.81 km)\nIlm Kreis Kliniken Arnstadt Illmenau- (Situat a 38.25 km)\nSophien und Hufeland Klinikums Weimar- (Situat a 7.44 km)\nKlinik und Poliklinik Fuer Innere Medizin Ii des Universitäetsklinikums Jenaklinik- (Situat a 29.50 km)\nKlinik für Allgemein Viszeral und Gefasschirurgie Am Universitätsklinikum Jena- (Situat a 29.53 km)\nRobert Koch Krankenhaus Apolda- (Situat a 21.29 km)\nMarienstift Arnstadt Orthopadische Klinik Arnstadt- (Situat a 23.78 km)\nThuringen Kliniken Georgius Agricola Saalfeld Rudolstadt- (Situat a 29.65 km)\nKlinik für Kinder & Jugendmedizin Friedrich Schiller Universitat Jena- (Situat a 29.77 km)


Xabier de Lizardi - Viquipèdia, l'enciclopèdia lliure\n(S'ha redirigit des de: Xabier Lizardi)\n12 març 1933 (36 anys)\nJosé María Aguirre Egaña (1896 - 1933), conegut com a Xabier de Lizardi, poeta i escriptor en llengua basca. Juntament amb Lauaxeta és el principal representant de la literatura basca de preguerra. L'estètica simbolista ha fet que se'l compari amb Juan Ramón Jiménez. Aguirre signava amb el pseudònim de Xabier de Lizardi pel qual és conegut, encara que també va signar amb els de Zarauztar Sabin i Samaiko Zulo.\nLa seva escassa obra, centrada principalment en només dos llibres, Biotz-begietan (En el cor i en els ulls) escrita el 1932 i l'antologia pòstuma Umezurtz-olerkiak (Poesies de l'orfe) publicada en 1934, en els quals plasma una poesia de tipus intimista, impressionista on es debat entre la matèria i l'esperit aquesta basada en la naturalesa i la mitologia del País Basc. És la transició del romanticisme al simbolisme en la literatura basca.\nJosé María Aguirre va néixer a Zarautz Guipúscoa el 18 d'abril de 1896. Quan tenia 12 (altres fonts diuen que contava 10 anys d'edat) anys es va traslladar a Tolosa juntament amb la seva família. Allí estudia batxillerat i recupera l'euskera que tenia gairebé oblidat. El 1917, amb 21 anys, es llicencia en dret en la Universitat Central. Es casa amb Francisca Eizagirre amb 27 anys d'edat i entra, en el lloc de gerent, en la fàbrica Perot, dedicada a la construcció de teles metàl·liques. En 1926 participa en la fundació de l'entitat cultural Euskaltzaleak en el si de la qual va realitzar diferents projectes. Va treballar per a dotar l'euskera de les ales de la saviesa com ell deia i somiava amb un periòdic en aquesta llengua. La primera vegada que utilitza el pseudònim pel qual se li coneixeria en la commemoració del dia de l'Euskera a Mondragón (Guipúscoa) el 1927, sota la dictadura de Primo de Rivera.\nEl 1930 participa en el concurs de poesia basca d'Errenteria on va presentar les poesies; Otartxo utsa (El cistellet buit), Paris'ko Txolarre (El teuladí de París) i Agur (Adéu). En el certamen de l'any següent celebrat a Tolosa en honor al poeta Emeterio Arrese va presentar el poema Urtegiroak (Les estacions de l'any). Aquest poema ha estat qualificat com "la seva obra mestra" per José Ariztimuño. A l'any següent, en 1932 publica el llibre Biotz-Begietan (En el cor i els ulls) i és guardonat amb el premi Kirikiño per l'article Etxe barne bizia (La vida dintre de casa). També veuen la llum en la revista Antzerti (teatre) les obres Laño ta hissar (Boira i estrella) i Bi aizpak (Dues Germanes). Amb 36 anys d'edat, sense haver tingut temps de desenvolupar tot el potencial que tenia, va morir en Tolosa el 12 de març de 1933. Els llibres Umezurtz-Olerkiak (Poemes orfes) i Itz-Lauz (En plabras planes) van ser publicats després de la seva mort igual que la seva obres dramàtica Ezkondu ezin ziteken mutilla (El noi que no es podia casar) que va veure la llum en les pàgines de la revista Egan en 1953.\nXX. mendeko poesia kaierak (quaderns de poesia del segle XX), 2000, Susa: Edició de Koldo Izagirre.\nBiotz-begietan (En el cor i en els ulls), 1932, Verds-Atxirika.\nOlerkiak (poemes) 1983, Erein: edició de Juan Mari Lekuona, Ángel Lertxundi i Xabier Lete.\nUmezurtz olerkiak (Poemes d'orfe) 1934, Euskaltzaleak)\nLizardi (Freixeda), 1975, Valverde.\nBi aizpak (Dues germanes), Antzerti.\nLaño ta hissar (Boira i estrella), 1932, Antzerti\nEzkondu ezin ziteken mutilla (El noi que no es podia casar), 1953, Revista Egan\nItz lauz, (En paraules planes) 1934, Euskaltzaleak.\nKazetari lanak (treballs de periodista), 1986, Erein - Associació d'editors bascos)\nXX. mendeko poesia kaierak (Quaderns de poesia del segle XX), Koldo Izagirre\nEuskal literatura alfabetatzeko (Per a alfabetitzar la Literatura basca), Enrike Zabala.\nEuskal literaturaren història (Història de la literatura basca), Ibon Sarasola.\nEuskal literaturaren antologia (Antologia de la literatura basca), Xabier Mendiguren i Koldo Izagirre.\nHistòria de la literatura basca, Koldo Mitxelena\nEuskal literatura (Literatura basca), Santiago Onaindia\nEuskal Idazleen Lorategia (Jardí dels escriptors bascos), Karmelo Etxenagusia\nLur hiztegi entziklopedikoa (Diccionari Enciclopèdic Lur).\nHarluxet Hiztegi Entziklopedikoa (Diccionari Enciclopèdic Harluxet)\nA Wikimedia Commons hi ha contingut multimèdia relatiu a: Xabier de Lizardi\nPoemes de Xabier de Lizardi\nXabier Lizardi a Argia\nObtingut de «https://ca.wikipedia.org/w/index.php?title=Xabier_de_Lizardi&oldid=17958865»\nLa pàgina va ser modificada per darrera vegada el 29 des 2016 a les 21:30.


El vent obliga a tancar les parts altes de les estacions d'esquí alpí del Pirineu de Lleida - Teleponent\nInici Comarques Pirineu El vent obliga a tancar les parts altes de les estacions d’esquí...\nEl vent obliga a tancar les parts altes de les estacions d’esquí alpí del Pirineu de Lleida\nEl complex pallarès de Tavascan estrena aquest dissabte la temporada malgrat les condicions meteorològiques adverses\nEl vent, la principal afectació per les pistes d'esqui lleidatanes en la jornada d'avui\nEl vent ha obligat aquest dissabte a tancar les parts altes de les estacions d’esquí alpí del Pirineu de Lleida per precaució. El temporal està deixant gruixos importants, de fins a 45 centímetres a Baqueira-Beret, però el vent desplaça la neu acumulada i no tota es podrà aprofitar. A l’estació aranesa han tancat la Bonaigua i tampoc s’ha pogut esquiar a les parts altes de Boí Taüll, Espot i Port Ainé. Ni avui ni els pròxims dies s’esperen les millors condicions per esquiar però els complexos en fan una lectura positiva perquè confien tenir assegurada la neu fins a finals de temporada. Malgrat el vent i el fred, l’estació pallaresa de Tavascan ha pogut obrir les instal·lacions d’esquí alpí i nòrdic per primer cop aquest hivern. Fins ara només havia obert al públic la zona recreativa de raquetes i el refugi per falta de neu.\nBaqueira Beret ha estrenat la jornada nevant, amb gruixos d’entre 30 i 40 centímetres de neu nova i amb temperatures gèlides de 13 graus sota zero. El vent ha estat el principal culpable que el complex aranès hagi tingut menys de la meitat del domini esquiable disponible, amb 70 quilòmetres de 151, i amb la zona de la Bonaigua tancada. Tot i això, el responsable de Màrqueting de l’estació aranesa, Pep Albós, destaca que aquestes precipitacions són positives ja que fins ara la cara nord era on menys havia nevat. “Aquestes nevades han trigat però ens aniran bé; ens permetran anar treballant l’estació, anar obrint pistes i tenir la temporada pràcticament assegurada”, afirma.\nPel que fa a Boí Taüll, a l’Alta Ribagorça, el fort vent també ha fet la guitza als esquiadors, que només han pogut gaudir de les parts baixes de l’estació, amb només tres remuntadors i cinc pistes obertes. En aquesta estació han caigut uns 20 centímetres de neu nova en les últimes hores però els seus responsables estan pendents de quins gruixos finalment es podran aprofitar amb el permís del vent. “Esperem que aquest temporal de nord ens deixi una mica de neu i que la puguem aprofitar pel que resta de temporada”, ha dit el portaveu, Andreu Velilla.\nAl Pallars Sobirà, l’estació d’Espot ha estat la més perjudicada pel vent. Només ha tingut disponibles 6 pistes de 22 i 6 quilòmetres dels 25 que té el complex. Port Ainé s’ha quedat amb 13 pistes de 25 i 14 quilòmetres esquiables de 27. El portaveu d’Ski Pallars, Xavier Bigordà, ha puntualitzat que tot i les incomoditats pels esquiadors que suposa el temporal, és important que nevi i faci fred per garantir la temporada. A Tavascan a mig matí ja s’havien acumulat 15 centímetres de neu nova, de manera que ja en disposen d’entre 20 i 40 de trepitjada. L’estrena de la temporada s’ha fet tard i amb condicions meteorològiques adverses però el seu director, Marc Tomàs, assegura que les perspectives d’acabar bé la campanya són bones. La de Tavascan és una estació petita que ha pogut mantenir els tres remuntadors i les 7 pistes obertes. Segons Tomàs, aquest primer dia han aconseguit atraure unes 200 persones malgrat que als accessos eren necessàries les cadenes.\nArticle anteriorLaura Feijo i Itziar Castro presenten taller i espectacle a Lleida\nArticle següent369 persones allotjades a l’alberg municipal a través del Pla Iglú, 100 més que l’any passat


Manel Joan i Arinyó i Elvira Andrés Solanes guanyen el premi de narrativa Ciutat de València - Diari La Veu\nEscriba el número 712380\nAlbert Toldrà, Marc Angelet i Ramon Guillem, guardonats amb els premis d'assaig, teatre i poesia en valencià\nS\_'han presentat quasi el triple d\_'obres que l\_'any passat.\nL'Ajuntament de València ha donat a conèixer aquest dimarts les huit obres literàries guanyadores dels XXXV Premis Ciutat de València. Els hui títols han estat seleccionats d'entre els més de 400 originals que s’havien presentat a aquesta edició dels guardons literaris de la ciutat. La regidora de l’Àrea de Cultura, Glòria Tello, ha traslladat la seua enhorabona als autors reconeguts i ha destacat la dinamització del sector derivada de l’augment de la promoció i la dotació d’aquests premis en aquest mandat. Enguany s’han presentat 408 obres, quasi el triple que l’any passat, quan es van presentar 140 obres.\nEls guardons amb una major dotació econòmica han sigut els de narrativa, amb 12.000 euros per premi. En castellà, el premi Blasco Ibáñez ha sigut per a Kuebiko, una obra de Miguel Ángel Carmona del Barco, mentre que en valencià el premi Isabel de Villena se l’ha emportat l’obra El cas dels homes tatuats, de Manel Joan i Arinyó i Elvira Andrés Solanes. Les propostes presentades a aquest gènere han sigut 96, per les 28 aspirants de l'edició de l'any passat.\nPel que fa al gènere de l'assaig, enguany 19 obres (l'any passat en van ser 12) han optat als dos guardons, dotats amb 10.000 euros cadascun d'ells. En la categoria d'assaig en valencià, l'obra Il·luses, santes, falsàries, d’Albert Toldrà i Vilardell, ha guanyat el premi Josep Vicent Marqués, mentre que en castellà el guardó Celia Amorós se l'ha emportat l'autor Raúl Rodríguez Ferrándiz amb l'obra Máscaras de la mentira. La mentira como gran espectáculo en la era de la posverdad.\nD'una altra banda, el premi Max Aub de teatre en castellà ha sigut per a Taxi Girl, obra de l’autora María Velasco González, i en la categoria de teatre en valencià el premi Eduard Escalante l'ha guanyat l’obra 11 prínceps, de Marc Angelet Cantos. Les dues obres guanyadores s'emportaran 8.000 euros cadascuna. Han estat triades pels jurats per davant de les altres 114 propostes que s'havien presentat per al gènere del teatre, més del triple de les 32 que es van presentar el 2016.\nFinalment, als dos guardons per a obres poètiques, amb una dotació cadascun d'ells de 6.000 euros, han optat 177 propostes (front als 68 de fa un any), entres les quals els jurats, formats per professionals de reconegut prestigi en els camps d'actuació corresponents, han decidit que en la categoria de poesia en valencià el premi María Beneyto el guanye l'obra La febre dels dies, de Ramón Guillem Alapont, i que l'autor José Ramón Ovejero Lafarga siga el mereixedor del guardó Juan Gil-Albert a la millor obra poètica en castellà per Nada que lamentar.\nUn any més, mitjançant un acord de coedició amb l'Ajuntament de València, les obres guanyadores seran publicades per diverses editorials especialitzades en cadascuna de les modalitats dels premis. Així, Edicions Bromera publicarà les obres guanyadores dels premis Isabel de Villena, María Beneyto i Eduard Escalante; l'Editorial Pre-Textos publicarà les obres que han obtingut els premis Vicente Blasco Ibáñez, Juan Gil-Albert i Celia Amorós; Edicions del Bullent publicarà l'obra que ha sigut reconeguda amb el premi Josep Vicent Marqués, i Editorial Ñaque publicarà l'obra que s'ha fet amb el premi Max Aub.\nLa regidora de Cultura, Glòria Tello, ha destacat "l'impuls decidit del Govern de la Nau" a aquests premis. "Volem que aquests guardons incidisquen en el suport al sector literari de la nostra ciutat i, en concret, a moltes escriptores i escriptors que durant molt de temps reclamaven uns premis a la ciutat de València que foren referent per al sector. Cal destacar també l'increment d'obres presentades i les procedències diverses de les persones premiades que han traspassat les nostres fronteres, cosa que ens indica l'èxit de la convocatòria i el pes dels nostres premis en l'àmbit estatal”, ha explicat Tello.\nEscriba el número 252321


Dona – Provocant la Pau\n7 febrer, 2021\tPLP\tAccions amb voluntariat, Dona\nEl 6 de febrer se celebra el Dia Internacional de Tolerància Zero amb la Mutilació Genital Femenina, una pràctica que se sol executar en xiquetes en algun moment de les seves vides entre la infància i l’adolescència en determinats països.\nS’engloben en aquestes pràctiques tots els procediments consistents en alterar o danyar els òrgans genitals femenins per raons que res tenen a veure amb decisions mèdiques.\nÉs una violació dels drets humans de les dones i nenes. Viola els seus drets a la salut, la seguretat i la integritat física, el dret a no ser sotmeses a tortures i tractes cruels, inhumans o degradants, i el dret a la vida en els casos en què el procediment acaba produint la mort.\nLa Mutilació Genital Femenina és causa d’hemorràgies greus i altres problemes de salut com ara quists, infeccions i infertilitat, així com complicacions en el part i un major risc de mort de nadons.\nLes dades són molt greus: a nivell mundial, es calcula que hi ha almenys 200 milions de nenes i dones mutilades. En l’actualitat, cada any es mutilen els genitals a tres milions de nenes.\nA Gàmbia, tres de cada quatre dones han estat mutilades, majoritàriament entre els dos i els catorze anys. Només amb el treball en les comunitats es podrà donar un canvi real; les lleis són necessàries però no n’hi ha prou. Per això des de l’any 2016, la Fundació Provocant la Pau recolza el Projecte Kamanjor Kafoo a Gàmbia. L’objectiu del projecte és aportar educació, assessorament i serveis bàsics de salut sexual i reproductiva, per prevenir la Mutilació Genital Femenina i els embarassos i parts de risc, així com afavorir el desenvolupament socioeconòmic de les 32 dones de Kamanjor Kafoo, al poble de Tujereng. Són dones de l’ètnia djola, que no han tingut accés a l’educació. Totes han patit l’ablació i desitgen un altre tracte per a les seves filles. El projecte està coordinat a Gàmbia pel doctor Haruna, metge de la comunitat, i des de Barcelona per Glòria Martínez.\nEsperança per a una nova generació.\nQuè passa amb els refugiats?\nTaller de plantes comestibles del nostre entorn\nCreació de l’Institut de Salut de la Fundació Provocant la Pau\nEntrevista a Canal Terres de l’Ebre sobre l’ajuda a persones refugiades d’Ucraïna arribades a les Terres de l’Ebre\nEntrevista a Amposta Ràdio sobre com podem ajudar les persones refugiades d’Ucraïna arribades a les Terres de l’Ebre\nYour ticket for the: Tolerància Zero amb la Mutilació Genital Femenina


Bloc d'Educació Infantil | Bloc d'Educació Infantil de l'Escola Ausias March de Barcelona\nPublicat el 10 de març de 2020 per SARA CARBONELL ESTOPAÑAN\nEls peixos i les tortugues ens ho passem molt bé fent ambients. Cada setmana obrim tres dels quatre ambients: Construccions, lògic-matemàtic, disfresses i plàstica.\nPublicat el 15 de gener de 2020 per earno\nAvui els nens i nenes de P3 i P4 hem anat a l’escola bressol Xiroi a veure l’espectacle conta-contes de Botó Màgic “El cargol i l’herbeta de poniol”. És una activitat organitzada pel Centre de Recursos de la zona pels més petits del barri.\n“BOTÓ MÀGIC, UN CONTACONTES INCLUSIU”. Qui són?\n“El Botó Màgic som un grup de conta-contes que, mitjançant contes populars i cançons, afavorim la inclusió de persones amb diversitat funcional dels Serveis de Teràpia Ocupacional d’ASPASIM.\nQuè fem? Viatgem amb els infants a un món ple de màgia i fantasia amb històries properes que segueixen una estructura lineal i senzilla:\n– De què fa gust la lluna?\n– El Cargol i l’herba del poniol\n– La llegenda de Sant Jordi\n– Sopa de Pedres\nEls contes estan musicats amb cançons populars (portem música en directe) i la cançó més representativa del conte la fem amb Llengua de Signes Catalana (LSC)\nA qui van dirigits aquests contes?\nA infants d’escola bressol, infantil i 1er i 2n de primària, amb moltes ganes de viure aventures i de compartir moments entranyables i divertits amb el Botó Màgic\nAquest projecte pretén… arribar a escoles que vulguin compartir i afavorir la inclusió de persones amb discapacitat tot aportant a les nostres conta-contes seguretat, autoestima, autodeterminació i sobretot, felicitat.”\nHa estat un èxit l’obra i hem gaudit molt tots plegats.\nPublicat el 26 de novembre de 2019 per SARA CARBONELL ESTOPAÑAN\nEls nens i les nenes d’Educació Infantil hem anat a conèixer el bosc de Collserola. Vam passejar pel bosc i vam descubrir els diferents arbres i animals.\nPublicat el 15 de novembre de 2019 per SARA CARBONELL ESTOPAÑAN\nEls nens i les nenes de’Educació Infantil vam anar al mercat de Les Corts a comprar els ingredients per fer panellets.\nTots junts vam amassar patata bullida, ametlla molta i sucre i ja vam tenir la massa. Després la vam deixar reposar i l’endemà vam fer boletes amb les mans per fer els panellets.\nDimecres 13 de novembre vam visitar la biblioteca. L’Arantxa ens va explicar com funciona i ens va contar el conte d’El Peix Peixet. Seguidament vam disfrutar una estona dels llibres.\nPublicat el 7 d'octubre de 2019 per EVA M. GARCIA ALVAREZ\nFiguretes amb pasta de sal. Trencadís.\nPublicat el 6 d'octubre de 2019 per EVA M. GARCIA ALVAREZ\nProjecte sobre Gaudí i el modernisme.\nHem començat el curs amb moltes ganes d’aprendre. Ja som a primer…\nA la biblioteca de l’escola, a internet, a casa… hem trobat informació sobre el modernisme.\nAquí podreu veure alguns dels llibres amb els que estem treballant.\nHem preparat pasta de sal i hem dissenyat figures amb la tècnica del trencadís.\nDissenyar una casa modernista i decorar-la ens ha fet gaudir molt.\nEns agrada Gaudí i estem preparant una ruta per descobrir les seves obres a la ciutat de Barcelona.\nAquí us deixem el link d’una cançó que estem aprenent!\nProjecte “Països del món”\nPublicat el 26 de juny de 2019 per EVA M. GARCIA ALVAREZ\nRecull de les activitats, tallers, manualitats, exposicions, contes… que hem realitzat durant el curs escolar Sobre el projecte “Països del món”.\nMoltes gràcies famílies, per col.laborar amb tots nosaltres i fer possible viatjar a llocs meravellosos.\nCOLÒMBIA, ARGENTINA, VENEÇUELA.\nEl dinosaure estrella. L’esperat Tiranosaure rex.\nÉs el dinosaure que més ens agrada, especialment perquè sabem que ja no existeix.\nHem estat investigant en grups i hem descobert que hi ha molts mites entorn al tirex. Hi havia dinosaures més ràpids, més forts i més intel·ligents que el tirex. Tot i així continua sent el nostre favorit.\nHem fet una maqueta amb materials diversos i hem intentat recrear com va ser la seva vida fa ja milions d’anys.


Malgrat impulsa fins dijous la campanya de recollida d’arbres de Nadal - Ràdio Palafolls\nInici » Malgrat impulsa fins dijous la campanya de recollida d’arbres de Nadal\nMalgrat impulsa fins dijous la campanya de recollida d’arbres de Nadal\nMarc Ferri , gener 12, 2021\t / 179 0\nJa fa diversos anys que el municipi veí de Malgrat de Mar, un cop passades les festes de Nadal, impulsa una campanya per recollir aquells arbres que han servit per decorar les llars i que queden en desús un cop passades les celebracions nadalenques.\nEnguany, l’Ajuntament de Malgrat de Mar ha tornat a impulsar aquesta iniciativa, en marxa des de finals de la setmana passada, i que instal·la tancats de fusta i rètols indicatius en mitja dotzena d’espais del municipi on la gent hi pot dipositar el seu arbre de Nadal.\nConcretament, els sis punts de recollida estan situats a les places Germana Campos, Marià Cubí i Pau Casals, a l’Avinguda Costa Brava -a prop del CAP-, a l’Avinguda Mediterrània -fent cantonada amb el carrer Girona- i a la cruïlla de la plaça del carrer Canigó -a la vorera del carrer Pirineus.\nEls espais de recollida estaran en marxa fins el proper dijous 14 de gener, moment en què es procedirà a la recollida definitiva i emmagatzematge del material que hi hagi dipositat. Aquesta gestió, però, no serà l’última per aquests arbres, ja que posteriorment seran triturats per incorporar les seves restes en els parterres dels jardins del municipi.\nS’inicien els treballs d’esporga d’arbres a Malgrat\nMarc Ferri, febrer 3, 2015\nEls veïns dels Pins organitzen patrulles per evitar les bretolades dels joves que van de festa\nMarc Ferri, febrer 1, 2013\nEl CCM accepta de depuradora de l’Alt Maresme tot i reconèixer problemes\nMarc Ferri, juliol 12, 2019\nL’Ajuntament de Blanes rebutja el projecte de perllongació de la C-32 i reclama al Govern que abandoni el projecte


Baròmetre de l’ús del català a Internet – novembre 2016 – WICCAC\nBaròmetre de l’ús del català a Internet – novembre 2016\nIX Informe sobre la situació de la llengua catalana (2015), elaborat per la Xarxa CRUSCAT de l’IEC.\nInforme de Política Lingüística 2015 (DGPL, Departament de Cultura de la Generalitat de Catalunya).\nCampanya ‘Reclamem a Playmobil que etiqueti en català’! (Font: PpLl)\nLes direccions generals de política lingüística dels governs català, valencià i balear estrenyen relacions per promoure l’ús de la llengua catalana. (Font: DGPL)\nLa Plataforma per la Llengua rep 370 propostes de candidatures per a la IV edició dels Premis Martí Gasull i Roig. (Font: PpLl)\nNetflix continua discriminant els usuaris catalanoparlants. (Font: Racó Català)\nActualització mensual del resum de situació del Baròmetre de l’ús del català a Internet de WICCAC a 30 de novembre del 2016.\nEl percentatge global d’ús del català és del 64,96% (mitjà-alt), 0,03 punts percentuals superior al del mes anterior (64,93%).\nNotícies destacades del mes de novembre del 2016:\nIX Informe sobre la situació de la llengua catalana 2015, elaborat per la Xarxa CRUSCAT de l’IEC. L’informe sobre la situació de la llengua catalana, presentat el passat 29 de novembre a l’IEC, alerta de la disminució de la presència del català en l’entorn universitari, destacant que l’ús del català ha baixat prop d’un 5% en els màsters de les universitats públiques catalanes i se situa en el 56,8% de les classes. A les Illes i al País Valencià la llengua pròpia pren impuls amb els canvis de govern que es van produir el 2015. El IX Informe sobre la situació de la llengua catalana, promogut per la Plataforma per la Llengua i Òmnium Cultural i elaborat per la Xarxa CRUSCAT de l’IEC i que avalua la salut del català, destaca que la manca de polítiques a favor de la llengua i el poc reconeixement després d’una situació de forts canvis demogràfics a començament del segle XX han influït en un descens en els usos del català arreu del domini lingüístic. Segons el context polític més o menys favorable i la situació prèvia de vitalitat de la llengua, les conseqüències han estat més o menys greus. En l’àmbit de l’ensenyament, l’informe exposa el retrocés que la llengua té a les universitats, especialment en els estudis superiors de tercer cicle. Més informació a les notícies de la Plataforma per la Llengua i de l’Institut d’Estudis Catalans (IEC).\nInforme de Política Lingüística 2015 (DGPL, Departament de Cultura de la Generalitat de Catalunya). El conseller de Cultura, Santi Vila, va lliurar el passat 16 de novembre l’Informe de Política Lingüística (IPL 2015) a la presidenta del Parlament, Carme Forcadell. A l’informe s’hi destaca que el català és una llengua especialment dinàmica en l’àmbit digital i que també creixen els lectors i oients de ràdio en català.\nAltres dades de l’informe són:\n– 662.300 persones tenen llengües inicials diferents del català i del castellà; tot i que el 94,3% de la població de 15 anys i més entén el català i el 80,4% el sap parlar.\n– Per primera vegada, els 10 webs més consultats a Catalunya tenen tots versió en català i puja 7 punts l’audiència de webs en català.\n– 6 dels 10 programes de missatgeria més usats a Catalunya són en català (incloent-hi els líders, com Whatsapp o Facebook Messenger).\n– 4 de les 10 xarxes socials més usades a Catalunya són en català.\n– Mitjans de comunicació: més català a la ràdio i menys a la televisió i la premsa impresa.\n– El nombre d’alumnes escolaritzats en català és d’1,3 milions, 8.000 més que l’any passat.\nMés informació a les notícies de la Direcció General de Política Lingüística i a Sala de premsa del Departament de Cultura de la Generalitat de Catalunya.\nInforme de Política Lingüística 2015 (IPL 2015) (PDF 4,41 Mb)\nCampanya ‘Reclamem a Playmobil que etiqueti en català’! Només el 7,66% de les joguines que les grans empreses fabricants venen a Catalunya estan etiquetades en català. Ara que s’apropen dates en què la compra de jocs i joguines augmenta, des de la Plataforma per la Llengua es vol tornar a insistir en la necessitat de reclamar a aquestes empreses que compleixin amb el Codi de Consum de Catalunya i etiquetin els seus productes en català. Per fer-ho, s’ha engegat una nova campanya a través de la plataforma canvia.cat per reclamar a Playmobil, una empresa mundialment coneguda per grans i petits, que deixi de vulnerar els drets lingüístics dels seus clients catalanoparlants i incorpori la llengua catalana a les 23 llengües en les quals ja ofereix els seus productes. Més informació a la notícia de la Plataforma per la Llengua.\nCampanya ‘Reclamem a Playmobil que etiqueti en català’!\nLes direccions generals de política lingüística dels governs català, valencià i balear estrenyen relacions per promoure l’ús de la llengua catalana. La directora general de Política Lingüística de la Generalitat de Catalunya, Ester Franquesa, es va reunir el passat 9 de novembre amb el director general de Política Lingüística i Multilingüisme de la Generalitat Valenciana, Rubén Trenzano, i la directora general de Política Lingüística del Govern Balear, Marta Fuxà, en una trobada amb l’objectiu de compartir estratègies per impulsar l’ús de la llengua. A la reunió es va constatar la importància d’una trobada de responsables de polítiques lingüístiques que incideixen sobre 13 milions de ciutadans i amb una exposició de les principals línies polítiques impulsades a cada territori. En el transcurs de la reunió es va acordar treballar conjuntament en tots els aspectes de l’àmbit lingüístic. Més informació a la notícia de la Direcció General de Política Lingüística del Departament de Cultura de la Generalitat de Catalunya.\nLa Plataforma per la Llengua rep 370 propostes de candidatures per a la IV edició dels Premis Martí Gasull i Roig. El passat 28 de novembre es va tancar el període d’inscripcions pel guardó i s’han superat amb escreix el nombre de propostes respecte de l’any passat. La Plataforma per la Llengua ja coneix els noms de les diferents propostes de persones, entitats i empreses que optaran a guanyar la IV edició dels Premis Martí Gasull. Durant les properes setmanes el jurat del premi n’escollirà els finalistes, que es faran públics el dia 23 de gener del 2017 a través del web www.premimartigasull.cat i que se sotmetran a votació popular fins al 15 de febrer. Com a novetat, en aquesta quarta edició dels Premis Martí Gasull i Roig s’incorpora un nou guardó que reconeixerà una trajectòria personal en defensa del català. Més informació a la notícia de la Plataforma per la Llengua.\nIV edició dels Premis Martí Gasull i Roig\nNetflix continua discriminant els usuaris catalanoparlants. Els gestos en favor del català han estat mínims, un any després que l’empresa aterrés al Principat. Els seus usuaris dels territoris de parla catalana segueixen sense poder accedir a la majoria de pel·lícules que podrien estar disponibles en la llengua pròpia, un any després que Netflix s’hagi implantat a l’Estat espanyol. Segons un informe de la Plataforma per la Llengua, malgrat que algunes de les pel·lícules que ofereix la plataforma digital han estat traduïdes al català amb ajuts del Departament de Cultura els usuaris de Netflix no hi tenen accés. Aquestes subvencions sumen prop d’un milió d’euros i van ser concedits a diverses distribuïdores. Més informació a la notícia de Racó Català.\nTot preparat per a la Viquitrobada 2016 (Amical Wikimedia, 17-11-2016)\nLa Plataforma per la Llengua lidera una trobada d’entitats que treballen per promocionar i protegir les llengües no oficials a Europa (Plataforma per la Llengua, 2-11-2016)\nDenunciem que els productes Almirall són il·legals i discriminen els catalanoparlants (Plataforma per la Llengua, 21-11-2016)\nSignem el Manifest en suport al doblatge en català (Plataforma per la Llengua, 24-11-2016)\nManifest en suport al doblatge en català\nLa ‘Terminologia dels videojocs’ s’actualitza i es presenta també en un relat immersiu (Direcció General de Política Lingüística del Departament de Cultura de la Generalitat de Catalunya, 5-10-2016)\nLa quarta edició dels Premis Martí Gasull i Roig incorpora un nou guardó que reconeixerà una trajectòria personal en defensa del català (Plataforma per la Llengua, 7-11-2016)\nPunt final al Correllengua 2016 amb èxit de participació (Coordinadora d’Associacions per la Llengua Catalana (CAL), 29-11-2016)\nLluitapèdia: les lluites compartides a la Viquipèdia (Amical Wikimedia, 1-11-2016)\nL’hongarès i el català: la diferenciació que atorga l’oficialitat europea (Plataforma per la Llengua, 3-11-2016)\nEscola Valenciana reconeix els que treballen per la normalització lingüística (Racó Català, 5-11-2016)\nAquesta nit s’entreguen els premis que reten homenatge a persones i col·lectius sota el títol ‘A cau d’orella’.\nForta discriminació del català a les universitats (Racó Català, 1-11-2016)\nEl cas més flagrant és el dels màsters oficials, amb només la meitat de les assignatures en llengua pròpia.\nHBO aterra a Espanya i prescindirà del català (Racó Català, 21-11-2016)\nLa cadena de Joc de Trons, True Detective o Els Soprano segueix el passos de Netflix.\nLa contundent defensa del valencià de l’alcalde castellanoparlant de Soneixa (La Veu del País Valencià, 16-11-2016)\nLa terminologia dels moviments migratoris, en un nou diccionari del TERMCAT (Direcció General de Política Lingüística del Departament de Cultura de la Generalitat de Catalunya, 25-10-2016)\nPerpinyà clou el Correllengua 2016 amb un clam pel dret a decidir (Racó Català, 5-11-2016)\nS’ha organitzat una manifestació i una marxa de torxes, coincidint amb la Diada de la Catalunya Nord.\nEl Correllengua 2016 continua recorrent el país (Coordinadora d’Associacions per la Llengua Catalana (CAL), 8-11-2016)\nSimposi ‘Català, Estat de la qüestió o qüestió d’Estat’ 25 anys de Carta europea de llengües regionals o minoritàries (CELRoM): 15 anys d’incompliments (Centre de Cultura Contemporània de Barcelona (CCCB), 18-11-2016)\nLa Plataforma per la Llengua participa en el simposi “Català, estat de la qüestió o qüestió d’estat” (Plataforma per la Llengua, 7-11-2016)\nTripAdvisor segueix marginant el valencià (Racó Català, 10-11-2016)\nUsuaris denuncien que la web no admet comentaris en aquesta llengua.\nNova xarxa de coordinació territorial per estendre el Voluntariat per la llengua entre els joves (Direcció General de Política Lingüística del Departament de Cultura de la Generalitat de Catalunya, 29-11-2016)\nAixí hem millorat la presència de les dones del Raval a la Viquipèdia (Amical Wikimedia, 28-11-2016)\nL’ús del català sucumbeix en els grans centres comercials (Racó Català, 25-11-2016)\nEn el comerç de proximitat el català està més present, sobretot a Andorra i a la Franja.\nAquest Nadal, demanem joguines en català! (Plataforma per la Llengua, 29-11-2016)\nPer què ens cal un Pacte Nacional per a la Societat Digital? (Govern.cat, 27-10-2016)\nNou cas de discriminació lingüística a la cua per renovar el DNI (Racó Català, 21-11-2016)\nUn ciutadà lleidatà explica a Racó Català que un policia espanyol el va increpar per demanar informació en català.\nEl dia de la diversitat combina els drets humans i els drets lingüístics amb la participació de la Plataforma per la Llengua (Plataforma per la Llengua, 10-11-2016)\nMés de 9.000 persones reivindiquen el joc i el lleure en català (Plataforma per la Llengua, 20-11-2016)\nAjuntaments de la Franja declaren que el català és la seva llengua d’ús predominant (VilaWeb, 11-11-2016)\nEs tracta d’una mesura prevista en la Llei de Llengües per tal que el govern d’Aragó pugui elaborar el mapa lingüístic de la comunitat.\nCreix la preocupació per l’ús del català a la Universitat Autònoma de Barcelona (Racó Català, 30-11-2016)\nPlataforma per la Llengua ha rebut una cinquantena de queixes avisant que es vulneren els drets lingüístics al centre.\nLa Plataforma per la Llengua presenta la guia ‘Dalal jam al català!’, adreçada a la comunitat islàmica de parla wòlof (Plataforma per la Llengua, 10-11-2016)\nEl llibret ‘Dalal jam al català!’ s’ha editat amb l’objectiu d’apropar la llengua catalana a la comunitat senegalesa, mostrant els vincles històrics entre la comunitat islàmica i la catalana.\nLes Illes tornen a subvencionar les iniciatives que promouen l’ús social del català (Racó Català, 8-11-2016)\nLa Direcció de Política Lingüística recupera aquesta línia d’ajuts, dotada amb 200.000 euros, després de sis anys sense convocar-la.\nLa càtedra Pompeu Fabra dedica la seva segona jornada al multilingüisme (Direcció General de Política Lingüística del Departament de Cultura de la Generalitat de Catalunya, 7-11-2016)\nProposem a la Generalitat Valenciana millorar els usos lingüístics en la defensa jurídica i en les licitacions a empreses (Plataforma per la Llengua, 15-11-2016)\nEstrena dels ‘Criteris lingüístics’ de la Generalitat Valenciana el dia que la llei del valencià compleix 33 anys (Lliure i millor, 23-11-2016)\n99 aules participaran en el III Concurs Tísner de Creació de Jocs de Català (Plataforma per la Llengua, 14-11-2016)\nEn aquesta nova edició s’ha aconseguit doblar el nombre de participants respecte de l’any passat. L’acte d’entrega de premis se celebrarà el 14 de maig de 2017.\nEl nou diccionari publicat en línia pel TERMCAT, dedicat a la química orgànica i inorgànica (TERMCAT – Direcció General de Política Lingüística del Departament de Cultura de la Generalitat de Catalunya, 3-11-2016)\nTerminologia de la jardineria i el paisatgisme en un nou diccionari en línia publicat pel TERMCAT (TERMCAT – Direcció General de Política Lingüística del Departament de Cultura de la Generalitat de Catalunya, 16-11-2016)\nEls Països Catalans, motor d’ELEN, la xarxa de les llengües minoritzades d’Europa (Lliure i millor, 7-11-2016)\nEls museus i les col·leccions del Baix Empordà, presents a la Viquipèdia (Amical Wikimedia, 9-11-2016)\nLa Fundació puntCAT crea més de 150 llocs web de comerços locals a Girona en 27 dies (Fundació puntCAT, 18-11-2016)\n“Juga, juga” és la nova cançó de la Festa pel joc i el lleure en català (Plataforma per la Llengua, 17-11-2016)\nGoogle selecciona i finança un projecte de NacióDigital (Nació Digital, 17-11-2016)\nEl president Carles Puigdemont rep la Plataforma per la Llengua i els delegats d’ELEN (Plataforma per la Llengua, 4-11-2016)\nL’IEC publica la Gramàtica de la llengua catalana, la gramàtica normativa del segle XXI (Institut d’Estudis Catalans (IEC), 23-11-2016)\nL’Optimot aplica les novetats normatives (Direcció General de Política Lingüística del Departament de Cultura de la Generalitat de Catalunya, 25-11-2016)\nNeix la primera plataforma per internacionalitzar les start-ups catalanes (Racó Català, 30-11-2016)\nLa Barcelona & Catalonia Startup Hub busca impulsar la captació d’inversions.\nLa gramàtica (Article de Gabriel Bibiloni a VilaWeb, 25-11-2016)\nEl lingüista i professor de la UIB dóna el seu parer sobre alguns punts que són novetats respecte de la gramàtica normativa tradicional.\n“Una gramàtica per a tot el domini lingüístic”, per M. Rosa Bayà (Lliure i millor, 7-11-2016)\nWICCAC2018-08-08T21:20:47+02:0030 de novembre de 2016|Llengua|0 Comentaris


Ajuntament de Badia del Vallès - Dimarts 11 i dijous 13 de maig, jornades de donació de sang al Casal de Gent Gran\nDemà, dimarts 11 de maig, i dijous, 13 de maig, Badia del Vallès acollirà dues jornades de donació de sang al Casal de Gent Gran (av. de Burgos amb c/ Bètica), amb la col·laboració de l'Institut de Badia del Vallès. L'horari dels dos dies serà de 17 a 21 hores. Per participar-hi, cal reservar hora a donarsang.gencat.cat.\nBadia se suma al conjunt de municipis catalans que han ofert els seus espais per garantir les donacions de sang a Catalunya durant aquests dies.\nCal reservar hora per donar sang a donarsang.gencat.cat, ja que, amb la reserva t'evitaràs haver d'esperar\nCal mantenir el ritme de donació de sang\nDonació, amb totes les mesures de seguretat\nLa donació es farà amb totes les mesures de seguretat. Entre altres accions, les persones donants disposen de gel esterilitzant en arribar a l'espai, se'ls prendrà la temperatura, han de guardar la distància de seguretat amb la resta de persones i se'ls lliurarà un bolígraf d'un sol ús per emplenar el qüestionari, entre d'altres. Recordem que cal portar mascareta.


El CAS dóna prioritat en l'accés a CFGS en la via d'FP\nDes del curs 2017-2018, la superació del CAS (Curs de preparació per a la incorporació als Cicles Formatius de Grau Superior) dóna prioritat en els procediments d'admissió als CFGS per als titulats provinents de cicles formatius de grau mitjà (CFGM), tot i que es pot accedir directament d'una etapa a l'altra.\nD'altra banda, des d'un CFGM ja no es pot accedir a un cicle superior a través de la Prova d'Accés, una via que només està reservada a aquells que no tinguin cap titulació acadèmica que permeti l'accés directe a un CFGS.\nAl mapa es poden trobar els centres educatius que imparteixen el CAS.\nLa Prova d'Accés ja no és una via d'ingrés a CFGS per als tècnics de grau mitjà\nLa Prova d'Accés ha deixat de ser una via d'ingrés a un Cicle Superior per als tècnics de formació professional. La modalitat d'accés a través de la prova es reserva per a aquelles persones que no tinguin cap titulació acadèmica que permeti l'accés directe a un CFGS, és a dir, que no disposin d'un títol de Grau Mitjà.


Segell Tèxtil Mod. 4911TEX – Arts Gràfiques Bobalà\nInici / Botiga / Segell / Trodat Printy Line / Personalitzat tintatge automàtic / Personalitzat amb text o imatge printy / Segell Tèxtil Mod. 4911TEX\nSEGELL PER MARCAR ROBA\nIdeal per marcar la roba dels nens per l’escola o campaments, o marcar el mòbil a la camiseta en esdeveniments i també per la gent gran en residència. El segell ja ve amb tinta especial per marcar la roba, que aguanta rentats de fins a 90º C.\nEn aquesta pàgina podrà comprar el seu segell per marcar roba i el podrà personalitzar amb un text o alguna petita imatge com un logotip.\nTambé ens pot enviar el segell completament dissenyat en arxiu d’imatge, jpg o pdf.\nColor tinta: Només amb negre.\nSuperfície imprimible: 38 x 14 mm\nEl preu inclou l’aparell, coixinet de tinta i el segell de goma personalitzat.\nSeleccioni el color de la tinta\nSelect an option... NEGRA\nSi no dispossa de disseny utilitzi aquest camp per afegir el text que vulgui que surti al segell: Nom, cognoms, num mòbil, etc…\nCategories: Segell, Personalitzat tintatge automàtic, Personalitzat amb text o imatge printy Etiquetes: Comprar, marcar roba, online, segell\nSigueu els primers a ressenyar “Segell Tèxtil Mod. 4911TEX” Cancel·la les respostes\n70 x 30 mm Mod. 4931


(DOGV núm. 2322 de 01.08.1994) Ref. Base de dades 1711/1994\nData d'entrada en vigor: 01.08.1994\nNotes: Consorci Valencià de Cooperatives amb Secció de Crèdit. Ajornament de l'aprovació de la plantilla.\nTemàtics: economia social, cooperativa, administració del personal , cooperativa amb secció de crèdit, relació de llocs de treball\nDECRET 122/1994, de 5 de juliol, del Govern Valencià, pel qual s'ajorna l'aprovació definitiva de la plantilla del Consorci Valencià de Cooperatives amb Secció de Crèdit. [94/5240]\nL'article 17.2 del Reglament Orgànic del Consorci Valencià de Cooperatives amb Secció de Crèdit, aprovat pel Decret 246/1993, de 21 de desembre, del Govern Valencià, disposa que aquest, a proposta del conseller d'Administració Pública i amb l'informe previ del consell rector del Consorci, és l'òrgan competent per aprovar la plantilla del personal al servei d'aquest organisme autònom.\nD'altra part, la disposició addicional segona del reglament orgànic estableix un termini de sis mesos des de la constitució del consell rector perquè s'aprove la proposta de la plantilla esmentada. El dia 6 d'abril de 1994 tingué lloc la sessió constituent del consell rector esmentat.\nD'altra banda, la disposició transitòria setena, apartat dos, del reglament orgànic encomana a l'Institut Valencià de Finances, per un període provisional de tres anys, les activitats inherents a la gestió del Consorci. L'encomanda de gestió es fonamenta en les funcions que aquest institut té atribuïdes quant a la supervisió de les Cooperatives amb Secció de Crèdit i atés l'elevat component tècnic de l'activitat que s'ha de desenvolupar per al millor compliment dels fins del Consorci.\nAl mateix temps, resulta indubtable que la posada en marxa del Consorci coincideix en el temps amb una fase d'austeritat en la despesa pública de l'administració de la Generalitat Valenciana que aconsella posposar transitòriament la dotació de mitjans personals i tècnics al Consorci, ja que podrien gravar innecessàriament el seu pressupost en el moment d'iniciar la seua activitat.\nPer totes aquestes raons, el consell rector del Consorci, en la sessió constituent, adoptà l'acord de proposar al Govern Valencià un ajornament de l'aprovació de la plantilla de personal fins l'acabament de l'encomanda de gestió a l'Institut Valencià de Finances. Amb això, a més, s'aconseguirà que, al moment oportú, es conforme la plantilla amb una major aproximació a les necessitats reals del Consorci.\nPer això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 5 de juliol de 1994,\nMentre continue en vigor l'encomanda de gestió del Consorci Valencià de Cooperatives amb Secció de Crèdit a l'Institut Valencià de Finances, queda en suspens l'obligatorietat d'aprovar la plantilla de personal del Consorci, a què es refereix la disposició addicional segona del reglament orgànic d'aquest Consorci.\nEs faculta el conseller d'Economia i Hisenda per a dictar les disposicions que siguen necessàries per al desplegament i l'aplicació del que estableix aquest decret.\nValència, 5 de juliol de 1994


La metxa ja està encesa - La República Esportiva\nEl discurs de Leo Messi en la presentació de la plantilla durant el Trofeu Joan Gamper i el triomf davant l'Arsenal han engrescat l'afició culer, que avui ha omplert el Camp Nou\nLeo Messi no cal que tingui una pilota als peus per engrescar la parròquia. Si a finals de maig la seva aparició en roda de premsa va aixecar una expectació mediàtica desbordant després de l’eliminació d’Anfield i abans de la final de la Copa del Rei, avui l’aficionat culer ha esperat amb unes ganes especialment excitades que l’argentí agafés el micròfon durant la presentació de la plantilla a la gespa del Camp Nou. Tothom tenia en ment el seu arxirecordat desig d’aconseguir “la copa linda y deseada” pronunciat en el Trofeu Joan Gamper -sempre que estigui permès dir-li així després que la directiva l’hagi anomenat Gamper Fest enguany i Camp Nou Opening Party l’any passat– del 2018.\nI el millor jugador de la història del futbol no ha dissimulat. S’ha fet responsable de les seves paraules per assegurar que no es penedeix de res del dit en el passat. De fet, ha explicat que el seu propòsit és el mateix que el de la temporada passada, lluitar per tot, malgrat no mencionar en cap moment les dues paraules màgiques: Champions League. En canvi, sí ha fet una referència explícita a la Lliga per recordar el valor que té haver-ne guanyat vuit de les últimes 11. Per l’aficionat blaugrana les paraules del capità han anat agafant importància a mesura que han avançat els anys. La timidesa dels seus inicis com a professional fa temps que ha estat estripada per una personalitat arrasadora.\nMessi és el psicòleg del club. La seva simple presència al Camp Nou, encara que sigui per estar assegut a la banqueta -no ha participat en el partit davant l’Arsenal perquè tot just avui s’ha reincorporat a la disciplina del grup després de les vacances-, incrementa substancialment el positivisme en l’estat d’ànim del seguidor culer. I quan apareix algun contratemps, la ment d’aquest pensa instintivament en ell. Una mostra han estat els crits de “Messi, Messi” just després que Aubameyang hagi avançat els anglesos, més rodats que el Barça perquè en una setmana comencen a disputar la Premier League.\nI si Messi és el psicòleg experimentat que et fa sentir capaç de solucionar qualsevol problema, Riqui Puig és la dosi de serotonina inesperada que t’il·lusiona com fa temps que no ho feies. El jove migcampista de Matadepera ha continuat col·leccionant els seus habituals detalls d’orfebre davant un Camp Nou ple -98.812 espectadors, la millor entrada en la història del Gamper- i una vegada més ha demanat fitxa del primer equip, malgrat que el mig del camp blaugrana ara mateix estigui sobrepoblat a l’espera que tinguin lloc algunes sortides. El fet que Sergi Roberto hagi estat escollit per especialitzar-se en la zona de construcció del joc fa pensar que probablement hi haurà més d’una baixa.\nEls noms assegurats ara mateix en el mig del camp són Sergio Busquets, Arthur, Frenkie de Jong, Sergi Roberto i Carles Aleñà. El futur de la resta és una incògnita que anirà desvetllant-se a mesura que l’agost arrenqui fulls del calendari. Més concretats estan els protagonistes de les zones defensiva i atacant. La primera està tancada amb la incorporació de Junior Firpo i la segona està a l’espera de si hi ha una predisposició final de la junta directiva de Josep Maria Bartomeu per efectuar el fitxatge de Neymar -i de si abans ingressa els suficients diners a la caixa com per poder fer-lo efectiu-, fet que segurament comportaria l’adéu de Dembélé o Coutinho. O de tots dos. Mentrestant, el francès està obstinat en demostrar que mereix una plaça rellevant a la davantera al costat de Griezmann, qui poc a poc va convertint-se en una peça més coneguda en l’engranatge.\nPerò qui ha inaugurat el marcador pel Barça ha estat Maitland-Niles mitjançant un error de Zona Zàpping. Quan ja s’anava a complir el minut 90, Luis Suárez ha donat el triomf amb una plàstica volea.


Veterans som tots!: Jornada 18 - 14 d'abril\nVallès Calafell CP - HC Montbui\nCF Cuatro Vientos - UE Horta\nCH Palafrugell - CP Sant Celoni A Lab. Feltor\nCE Noia Freixenet - CP Congrés\nCerdanyola CH - Mollet HC\nCP Vilafranca - FC Barcelona\nDescansa: Girona CH\nLa divuitena jornada del campionat comença amb el duel entre els dos debutants del campionat d'enguany. Els dos equips han tingut trajectòries ben diferents i amb sort diversa. L'objectiu de la permanència ja l'ha assolit l'HC Montbui, no així el Vallès Calafell CP. Per això, serà un partit més important pels locals que per als visitants, esperem aconseguir els tres punts!\nL'Horta visita la pista del CF Cuatro Vientos. El conjunt de Blanes surt com a clar favorit, però l'Horta és un equip del què no et pots fiar. A la mínima, aprofiten l'ocasió per a puntuar. D'altra banda, el Palafrugell reb un conjunt en ratxa, el CP Sant Celoni A. Els visitants són favorits per a endur-se els tres punts, però el pavelló de Palafrugell és un dels complicats de la lliga A.\nEl CE Noia Freixenet reb el CP Congrés, ambdós equips lluitant per entrar a la Final Four. Serà un partit bonic i interessant de veure, on els dos equips voldran endur-se els tres punts per a seguir sumant. També, el Mollet HC visitarà la pista del Cerdanyola CH, en el derbi vallesà. Sorprenentment, els de Cerdanyola estan per damunt del seu veí, en la classificació. Els jugadors de Mollet estan fent una temporada irregular i tenen molt complicat l'accés a la Final Four.\nFinalment, el Barça visita el pavelló del CP Vilafranca. Els blaugranes són els favorits per a aconseguir la victòria, però els vilafranquins ja van plantar cara al Palau Blaugrana i voldran apretar a la seva pista. Veurem si són capaços de donar la sorpresa!


La imparable agonia del Llac Victòria | Periodista Itinerant\nLa sobrepesca és només un dels greus problemes que colpegen les Tse-Tse i el conjunt d’un Llac Victòria cada cop més contaminat, on la vida s’hi fa progressivament més difícil fins al punt que els pronòstics més pessimistes afirmen que en 30 anys ja ni tan sols hi quedaran peixos. L’acaparament de terres -una xacra recurrent a tot Uganda-, una desforestació de moment imparable i una taxa de prevalença del VIH molt per damunt de la mitjana nacional són altres qüestions cabdals per adquirir un retrat complet de les principals amenaces de l’arxipèlag ugandès i, de retruc, del conjunt del llac.\nAmb una superfície de gairebé 70.000 quilòmetres quadrats, el Victòria és el segon llac d’aigua dolça més gran del món -només el supera el nord-americà llac Superior- i s’estén per Uganda, Tanzània i, en menor mesura, Kènia. La pesca és la principal activitat econòmica que s’hi desenvolupa, però les captures ja fa anys que descendeixen de forma alarmant, fet que afecta especialment les magres butxaques de les desenes de milers de persones que hi practiquen una pesca tradicional. Segons xifres de l’Organització de la Pesca al Llac Victòria (LVFO, en anglès), la població de perca del Nil ha davallat d’un milió de tones l’any 2000 a 331.000 -una tercera part- el 2013.\nEl Llac Victòria des de Kalangala.\nL’impacte de la perca del Nil\nLa pesca il·legal -bàsicament portada a terme per pescadors sense recursos per pagar-se la llicència i que tenen en aquesta activitat una de les poques vies de subsistència- és una de les raons de la sobreexplotació del llac i del progressiu esgotament que pateix, però no l’única. La perca del Nil és un cas paradigmàtic de catàstrofe ecològica provocada per la introducció d’una espècie forana. Amb un gran tamany i un ràpid creixement, la rendibilitat econòmica que oferia n’explica l’arribada, a la dècada dels cinquanta del segle passat. La introducció de la perca va suposar la progressiva desaparició de centenars d’espècies autòctones de peixos més petits, bàsics per mantenir l’equilibri biològic de l’espai. Grans empreses dedicades a l’exportació -sobretot a Europa- en concentren les captures, mentre que els pescadors tradicionals com Henry Mayanja s’han de conformar normalment amb atrapar peixos més petits pels quals tot just els paguen 500 xílings ugandesos al quilo (uns 15 cèntims d’euro) quan els venen a la platja.\nHenry Mayanja, pescador.\nUn altre factor que afecta directament la biodiversitat i, per tant, la vida del Llac Victòria és la gran proliferació d’algues, com a conseqüència de l’accelerada extinció de les espècies autòctones que se n’alimentaven. El creixent nombre de plantes disminueix la quantitat d’oxigen a l’aigua, ja que les algues l’absorbeixen, fet que aboca nombrosa fauna a la desaparició, dificulta la mobilitat al llac i també perjudica la pesca. En una entrevista recent al portal Global Ideas, el catedràtic de Ciències Aquàtiques de la Universitat tanzana de Dar es Salaam Yunus D. Mgaya explicava que actualment es pesquen perques molt més petites que les de fa un anys. Per tant, l’increment de la rendibilitat econòmica que va significar la introducció de l’espècie ha derivat, dècades més tard, en un increment de la pobresa a la zona, a causa de la reducció de la biodiversitat, l’augment de les algues i, finalment, la mateixa disminució del tamany i quantitat de perques.\nLa població del voltant no deixa d’augmentar i això també amenaça el Llac Victòria, dipòsit de les aigües residuals de totes les ciutats i indústries de la conca. Els vessaments d’aigües brutes -també l’emprada en l’agricultura- ha fet créixer els nivells de nitrogen i fòsfor de l’àrea, un altre fet que alimenta la multiplicació de les algues. El 1996, els governs de Kènia, Uganda i Tanzània van posar en marxa el Projecte de Gestió Mediambiental del Llac Victòria, amb l’objectiu de regular-ne la pesca i la silvicultura. Tot i que s’han produït algunes millores, per exemple en la gestió de les aigües residuals, la realitat és que la sobreexplotació del llac encara és un problema greu i els experts no preveuen un futur optimista. El doctor Mgaya, de fet, considera “possible” que en 30 anys hi hagin desaparegut els éssers vius “si no aconseguim millorar la qualitat de l’aigua i no aturem la continua contaminació”.\nL’expansió de l’oli de palma\nPlantació d’oli de palma a Kalangala.\nLes aigües del llac al voltant de l’illa de Buggala -la més gran de les Tse-Tse i que acull la capital del districte de Kalangala, del mateix nom- també s’han contaminat els últims anys pels fertilitzants inorgànics i pesticides emprats en les nombroses plantacions d’oli de palma que s’hi han estès des del 2003. Segons un estudi de fa dos anys de l’ONG Amics de la Terra, l’expansió dels cultius d’oli de palma -bàsicament destinats a la producció de biocombustibles- genera una creixent desforestació de l’illa, fet que n’augmenta l’erosió del sòl i facilita que els fertilitzants i pesticides contaminin al llac en veure-s’hi desplaçats quan hi ha pluges. El cultiu energètic és una aposta del govern ugandès i està estretament lligat a la problemàtica de l’acaparament de terres a Buggala, que deixa cada cop més persones sense tros per conrear aliments i, conseqüentment, hi ha fet créixer la pobresa, explica Rosemary Takella, portaveu del Fòrum d’ONG del Districte de Kalangala.\nEl Projecte de Desenvolupament d’Oli Vegetal està encapçalat per l’administració de Yoweri Museveni -president ugandès- i també compta amb el finançament del Banc Mundial i el Fons Internacional de Desenvolupament Agrícola de l’ONU. L’objectiu és plantar un total de 10.000 hectàrees d’oli de palma, en àrees on abans hi havia boscos o camps de conreus d’aliments. A banda de l’executiu ugandès i organitzacions internacionals, en el que és un negoci per uns pocs hi participen grans transnacionals privades del sector com Wilmar International -amb seu a Singapur i una de les principals productores mundials de biodièsel d’oli de palma- i BIDCO, companyia líder en la producció d’olis vegetals a l’Àfrica de l’est i central.\nBarques de pescadors a la badia de Butoboka.\nL’expansió de les plantacions d’oli de palma a Buggala ha provocat diversos impactes negatius en la població local, com la pèrdua de superfície forestal -font de material per a la construcció i, sobretot, de llenya pels autòctons-, l’increment de la inseguretat alimentària i, per tant, de la pobresa d’una població que es veu abocada a adquirir al mercat vegetals que abans produïa a camps propis, la disminució de l’atractiu de l’àrea per a un possible desenvolupament de l’ecoturisme -es tracta d’un cultiu molt agressiu amb el medi- i la reducció d’espais per a la pastura dels animals, com a conseqüència de l’acaparament de terres per part dels promotors del projecte.\nVIH sense control\n“Els treballadors de les plantacions d’oli de palma tenen ingressos molt petits, del voltant d’un dòlar al dia. La majoria provenen d’altres zones d’Uganda i al cap de poc temps deixen la feina, que és molt dura, perquè està mal pagada i s’aboquen a la pesca il·legal o la delinqüència perquè no hi ha més alternatives ni l’opció de retornar als seus llocs d’origen perquè no tenen diners”, resumeix Rosemary Takella. L’arribada de treballadors forans -tots homes- té un altre problema associat, que és l’expansió sense control de la sida, una de les xacres de l’arxipèlag. Si la taxa de prevalença del VIH a Uganda és del 7,3%, al districte de Kalangala supera el 16%, però amb algunes illes on s’enfila per damunt del 30%, segons exposa Daniel Muguluma, director de projectes de Kafophan, un fòrum local dedicat a la sensibilització, assessorament i tractament de persones amb la malaltia.\n“A Kalangala hi ha cinc homes per cada dues dones i la prostitució hi és molt habitual, sobretot en els dies de cobrament dels treballadors de les plantacions i dels pescadors. Tot i la nostra tasca, el mercat del sexe que hi ha i el limitat ús de preservatius contribueixen a expandir el VIH. La geografia de l’arxipèlag tampoc ens ajuda, perquè hi ha moltes illes sense centre mèdic i organitzacions com Kafophan no disposem de prou recursos per tenir-hi algun local o enviar-hi algú a fer sensibilització”, detalla Muguluma.\n10 anys després de l’estrena del premiat documental La pesadilla de Darwin, que mostrava la problemàtica ambiental del Llac Victòria i la greu xacra de la sida, la realitat és que la situació no es pot dir que hagi millorat i els greus problemes s’hi mantenen. “Fa dues dècades que pesco, però cada cop se’m fa més difícil sobreviure amb els ingressos que n’obtinc. La població creix i les nostres condicions només empitjoren i se’m fa molt complicat tenir esperança en el futur”, lamenta des de Lutoboka Henry Mayanja. L’agonia del Llac Victòria continua i, almenys de moment, sembla imparable.\n*Article publicat al número 358 del setmanari DIRECTA, 23 d’abril de 2014.\nL'entrada va ser publicada el Àfrica, Grans Llacs, Uganda i etiquetada acaparament de terres, contaminació, Llac Victòria, oli de palma, perca, pobresa, sobrepesca, VIH per marcfontribas. Guarda l'enllaç permanent.


Notícies de la realitat*: El govern de Pedro Sánchez està bloquejant els rescats humanitaris a la Mediterrània\nEl govern de Pedro Sánchez està bloquejant els rescats humanitaris a la Mediterrània\nrealitat* / Notícies de la realitat* / El govern de Pedro Sánchez està bloquejant els rescats humanitaris a la Mediterrània\nEl Govern d'Espanya que presideix Pedro Sánchez està impedint actuar a les organitzacions humanitàries acudir al rescat de migrants a la Mediterrània, denuncia Íñigo Mijangos, president de l'ONG Salvament Marítim Humanitari (SMH).\n"El Govern d'Espanya està bloquejant els rescats humanitaris en lloc de dedicar-se a afavorir-los, que és el que es podria esperar d'un Govern presumptament progressista", afirma Íñigo Mijangos, el president de SMH.\nL'Aita Mari -un vaixell tonyinaire reconvertit a nau de rescat- demanar permís formalment al Ministeri de Foment el passat 12 de setembre per posar rumb al Mediterrani i participar en missions de rescat de migrants.\nSegons explica Mijangos, el despatx sol·licitat per l'Aita Mari "normalment es resol en unes hores, o d'un dia per l'altre".\nNo obstant això, l'Aita Mari fa setmanes que està al Port de Pasaia (Guipúscoa) esperant l'autorització del Govern d'Espanya, la resposta consisteix a sol·licitar una sèrie de tràmits i permisos per -segons denúncia Mijangos- ofegar en tràmits burocràtics la seva intenció de salvar vides.\n"El principal argument que ens deien és que calia un acord previ amb els centres de coordinació de Malta i Itàlia per tenir garanties que es permetrà el desembarcament de les persones rescatades. És un requisit específic que s'ha fet ad hoc per a nosaltres en ser una embarcació amb el propòsit de fer rescat", assenyala el president de SMH.\nEtiquetes de comentaris: Espanya, Govern, Racisme\nL'Assemblea General de l'ONU deixa en evidència la...\n"Possible actualitat del Front d'Esquerres de 1936...\nTrump dedica el seu discurs a l'Assemblea General ...


CCOO rebutja la proposta de reforma de les Administracions Públiques aprovada avui pel Consell de Govern de la Generalitat - CCOO Edu Cat Central\nHome / Àrea Pública / Funció pública / CCOO rebutja la proposta de reforma de les Administracions Públiques aprovada avui pel Consell de Govern de la Generalitat\nCCOO rebutja la proposta de reforma de les Administracions Públiques aprovada avui pel Consell de Govern de la Generalitat\nde juny 03, 2014 - Àrea Pública, Funció pública\nEl Consell de Govern de la Generalitat ha aprovat en la reunió d’avui el seu Pla de Reforma de les Administracions Públiques, sense donar-lo a conèixer i sense fer cap consulta prèvia als representants legals dels treballadors i treballadores afectats.\nCCOO coneix el seu contingut per la compareixença de la vicepresidenta del Govern davant el Parlament en el dia d’ahir i per conferències que havia fet anteriorment davant diferents fòrums.\nCCOO rebutgem aquesta proposta perquè:\n-En cap moment es parla de que tota reforma de les Administracions Públiques ha d’anar adreçada al manteniment de l’equitat, la suficiència i la qualitat dels serveis públics com a drets de ciutadania. -No es dibuixa una articulació de les administracions per acostar-les als ciutadans i ciutadanes. -Posa noves bases per dur a terme el procés de privatització dels serveis públics i socials a través del que denominen col·laboració público-privada, i que no és altra cosa que desviar diners públics cap al sector privat. -Amb la introducció de la figura de Directiu Públic es vol garantir la fidelitat al Govern dels alts càrrecs de l’Administració i anular la capacitat del personal funcionari per qüestionar l’actuació dels càrrecs politics si no s’ajusta a la legalitat.\nCCOO volem manifestar que:\n-Volem una Administració Pública ètica, transparent, eficient i fortament qualificada, que estigui al servei dels interessos de la ciutadania i no al dels polítics de torn. -Cal avaluar els processos administratius i les persones que els desenvolupem, però cal fer-ho a partir de criteris objectius i transparents, acordats i publicitats. Els que es coneixen fins ara no reuneixen aquestes garanties i depenen del bon o mal criteri del comandament que els realitza. -CCOO treballarà per construir una Administració Pública forta i democràtica que garanteixi els drets socials i els drets de ciutadania.\nDes de CCOO entenem que la pretensió del Govern amb aquestes propostes consisteix, per una part, en reduir de forma dràstica els serveis públics, privatitzar i externalitzar els que siguin rendibles per als interessos privats, i per una altra, reduir les plantilles i precaritzar les condicions de treball dels treballadors/es.\nCCOO creu que si es porten a terme aquestes propostes, l’Administració de la Generalitat serà una carcassa buida de tot contingut d’utilitat per a la ciutadania catalana.\nGovern: El Govern impulsa el pla de reforma de l'Administració de la Generalitat per guanyar eficiència i adaptar-la als nous models de governança\n-El País: La Generalitat rebajará el sueldo a los funcionarios que menos rindan\nCCOO rebutja la proposta de reforma de les Administracions Públiques aprovada avui pel Consell de Govern de la Generalitat Reviewed by CCOO Educació Catalunya Central on de juny 03, 2014 Rating: 5


Program - Badalona Tres60\nAvui, com cada dijous fem un repàs de l'agenda de la mà de la Sònia Narváez, avui ha convidat al saxofonista badaloní Ferran Besalduch que farà una "Barrilada" de jazz en una bodega del centre. Abans us haurem parlat de les jornades escolars de bà...\nAvui, com cada dijous fem un repàs de l'agenda de la mà de la Sònia Narváez, avui ha convidat al saxofonista badaloní Ferran Besalduch que farà una "Barrilada" de jazz en una bodega del centre. Abans us haurem parlat de les jornades escolars de bàsquet amb discapacitat intel·lectual i després també sabrem com està anant la 5ena Fira de l'Ensenya...\nUn dels temes de la setmana és la implantació de zones blaves i verdes al Districte 1 de la ciutat. En parlarem amb el regidor d'Espais Públics i Mobilitat Francesc Duran i també amb el president de l'AV Casagemes en una connexió en directe. Amb l'historiador Jose Luís Muñoz descobrirem les construccions que el franquisme va fer amb mà d'obra en...\nAvui, després del bloc informatiu parlarem amb la Lola M. Sala del Pacte Local pel referèndum ja que Badalona és la primera ciutat catalana que l'ha constituït. Després amb la cap d'arqueologia del Museu us parlarem d'una troballa molt interessant: al lateral de l'autopista s'hi han trobat restes romanes entre les quals hi ha un mosaic molt ben ...\nAvui és el Dia Internacional de la Ràdio i no ens cal marxar massa lluny per retre-li un merescudíssim homenatge. Parlarem dels origens i del futur de l'RCB amb Carles Tornero i Joan Garcia Riera i anirem en directe a veure com es feia la ràdio quan no hi havia efectes de so digitals. Seguirem amb la nostra tertúlia de periodistes, avui amb Lean...\nDesprés del bloc informatiu parlarem de la remunicipalització de l'aigua amb la portaveu de la Plataforma L'aigua és vida. Com cada dijous tenim l'agenda amb un repàs del més interessant per al cap de setmana. Avui hem de fer-nos ressò del Festival de Màgia Li-Chang amb el Mag Magoo. Aquesta tarda es presenta a l'Espai Betúlia un llibre que reco...\nLa primera entrevista del programa la dedicarem al comiat de Ferran Falcó de la vida política local, que deixa el càrrec de regidor. Us parlarem també de la cursa a favor de les malalties minoritàries que es farà a Badalona aquest cap de setmana i després serà el torn de parlar de llibres. Avui als nostres col·laboradors, la Maria Dolors Sàrries...\nAvui Badalona es llevava amb la notícia de la detenció de dos sospitosos de captar gihadistes a la nostra ciutat. Aquesta notícia i moltes d'altres les repassarem dins del bloc informatiu de l'inici del programa. Just després marxarem fins l'escola Miguel Hernández per donar-vos a conèixer un projecte molt interessant que s'ha dut a terme des de...\nAvui en el bloc informatiu parlarem del que sens dubte ha estat la notícia del dia: el judici a Mas, Ortega i Rigau, ja que companys d'informatius hi han anat a primera hora del matí. Just després rebrem l'alcaldessa de Montgat, Rosa Funtané i amb la nostra unitat mòbil marxarem fins el Mercat de la ciutat veïna. Com cada dilluns farem la tertúl...\nJa que som a les portes del Festival Internacional de màgia Li-Chang, avui després del bloc informatiu rebrem al Mag Hausson, l'artista a qui se li lliurarà el premi honorífic en l'edició d'aquest any. Seguirem omplint-vos l'agenda amb la Sònia Narvàez que ens proposarà el festival Musica't que comença la setmana vinent. Després coneixerem a Mar...\nAvui després del bloc informatiu us explicarem en què consisteix la 2a Marató de l'estalvi energètic que es fa en sis escoles de la ciutat. Com fem un cop al mes, tindrem espai de noves tecnologies amb Felip Gordillo i després us parlarem de l'Institut Guttmann i ho farem des de dos punts de vista: amb una entrevista a plató on ens explicaran le...